**J e l e n t é s**

**Balatonrendes Község Önkormányzata Képviselő-testületének**

**2019. április 16-i nyilvános ülésére**

**Tárgy:** **Jelentés a lejárt határidejű képviselő-testületi határozatok végrehajtásáról**

**Előterjesztő:** Fuchs Henrik polgármester

**Tisztelt Képviselő-testület!**

A Képviselő-testület lejárt határidejű határozatainak végrehajtásáról az alábbiakban számolok be:

**BALATONRENDES KÖZSÉG ÖNKORMÁNYZATA**

**KÉPVISELŐ-TESTÜLETÉNEK**

**7/2019. (II. 05.) HATÁROZATA**

***A belső ellenőrzési feladatok ellátásáról***

Balatonrendes Község Önkormányzata Képviselő-testülete a belső ellenőrzési feladatokat polgári jogi jogviszony keretében, külső szolgáltató bevonásával kívánja ellátni. Felhatalmazza a jegyzőt helyettesítő aljegyzőt, hogy a Kővágóörsi Közös Önkormányzati Hivatal képviseletében kössön szerződést Kövessiné Müller Katalin egyéni vállalkozóval 2019. évre 1.800.000 Ft (áfa mentes) díjazásért a belső ellenőrzési feladatok ellátására, mely terjedjen ki a Kővágóörsi Közös Önkormányzati Hivatalra, a Hivatalt alkotó önkormányzatokra, ezen önkormányzatok tagságával működő társulásokra és a Hivatalhoz rendelt költségvetési szervekre.

Vállalja, hogy a belső ellenőrzési feladatok ellátásáért fizetendő díjazás lakosságarányosan rá eső részét a Kővágóörsi Közös Önkormányzati Hivatal részére 2019. július 31-éig átadja.

***Felelős:*** Tóthné Titz Éva, jegyzőt helyettesítő aljegyző

***Határidő:*** azonnal

***Az szerződés megkötése folyamatban van.***

**BALATONRENDES KÖZSÉG ÖNKORMÁNYZATA**

**KÉPVISELŐ-TESTÜLETÉNEK**

**8/2019. (II. 05.) HATÁROZATA**

***A Kővágóörsi Közös Önkormányzati Hivatal 2019. évi közbeszerzési tervéről***

Balatonrendes Község Önkormányzata Képviselő-testülete a közbeszerzésekről szóló 2015. évi CXLIII. törvény 42.§-a alapján a Kővágóörsi Közös Önkormányzati Hivatal, mint ajánlatkérő által 2019. évben lefolytatandó közbeszerzési eljárások éves tervét nemleges megjelöléssel jóváhagyja.

***Felelős:*** Tóthné Titz Éva, jegyzőt helyettesítő aljegyző

***Határidő:*** folyamatos

***Az intézkedés folyamatos.***

**BALATONRENDES KÖZSÉG ÖNKORMÁNYZATA KÉPVISELŐ-**

**TESTÜLETÉNEK**

**9/2019. (II. 05.) HATÁROZATA**

***Kötelező felvételt biztosító általános iskolai körzethatárok véleményezéséről***

Balatonrendes Község Önkormányzata Képviselő-testülete a Veszprém Megyei Kormányhivatal Veszprémi Járási Hivatal által elkészített a kötelező felvételt biztosító általános iskolai körzethatárokat meghatározó tervezetet megismerte, és az előterjesztés szerinti tartalommal azt elfogadja.

A Képviselő-testület felkéri a jegyzőt, hogy a határozatot a Veszprém Megyei Kormányhivatal Veszprémi Járási Hivatal részére küldje meg.

***Felelős:*** Tóthné Titz Éva, jegyzőt helyettesítő aljegyző

***Határidő:*** 2019. február 15.

***A döntés megküldésre került.***

**BALATONRENDES KÖZSÉG ÖNKORMÁNYZATA**

**KÉPVISELŐ-TESTÜLETÉNEK**

**14/2019. (II. 13.) HATÁROZATA**

***A 2019. évi közbeszerzési tervről***

Balatonrendes Község Önkormányzata Képviselő-testülete a közbeszerzésekről szóló 2015. évi CXLIII. törvény 42.§-a alapján az Önkormányzat, mint ajánlatkérő által 2019. évben lefolytatandó közbeszerzési eljárások éves tervét nemleges megjelöléssel jóváhagyja.

Megbízza a polgármestert, hogy az esetlegesen közbeszerzéssel érintett fejlesztéseket, beruházásokat kísérje figyelemmel.

***Felelős:***Fuchs Henrik polgármester

***Határidő:***folyamatos

***Az intézkedés folyamatos.***

**BALATONRENDES KÖZSÉG ÖNKORMÁNYZATA**

**KÉPVISELŐ-TESTÜLETÉNEK**

 **15/2019. (II. 20.) HATÁROZATA**

***2019. évi rendezvénytervről***

Balatonrendes Község Önkormányzata Képviselő-testülete a 2019. évi rendezvénytervezetet az alábbi módosításokkal és kiegészítéssel fogadja el:

1. A 70 éveseknek mandulafa ültetés rendezvény időpontja: 2019. október 16. 14 óra
2. Megemlékezés a hősi halottakról rendezvény időpontja: 2019. május 22. 14 óra

A Képviselő-testület a rendezvények megtartását, illetve időpontjai változtatásának jogát fenntartja.

***Felelős:*** Fuchs Henrik polgármester

***Határidő:*** folyamatos

***Az intézkedés folyamatos.***

**BALATONRENDES KÖZSÉG ÖNKORMÁNYZATA**

**KÉPVISELŐ-TESTÜLETÉNEK**

**16/2019. (II. 13.) HATÁROZATA**

***Az Észak-Balatoni Térség Regionális Települési Szilárdhulladék Kezelési Önkormányzati Társulás 2018. évi tevékenységéről szóló beszámoló***

Balatonrendes Község Önkormányzata Képviselő-testülete az Észak-Balatoni Térség Regionális Települési Szilárdhulladék Kezelési Önkormányzati Társulás 2018. évre szóló beszámolóját megismerte, és azt tudomásul veszi, egyben kéri a Társulást, hogy a hulladékszállítás szolgáltatást végző cég, hasonló módon, mint amely más szolgáltatónak is a gyakorlata, a saját területen szüntesse meg a hulladékgyűjtő szigetet, biztosítsa az állandó lakosok számára a sárga kukát, az üdülőingatlannal rendelkezőknek a zsákos szelektív hulladékgyűjtés lehetőségét.

A Képviselő-testület felkéri a polgármestert, hogy a döntésről az érintettet értesíteni szíveskedjen.

***Felelős:*** Fuchs Henrik, polgármester

***Határidő:*** március 15.

***A döntésről a Szolgáltató értesítése megtörtént.***

**BALATONRENDES KÖZSÉG ÖNKORMÁNYZATA**

**KÉPVISELŐ-TESTÜLETÉNEK**

**18/2019. (II. 13.) HATÁROZATA**

***A közösségi színterek igénybevételi díjának meghatározásáról***

Balatonrendes Község Önkormányzata Képviselő-testülete a Balatonrendesi Kultúrház tetőterében kialakított apartman (8255 Balatonrendes Fő utca 1.) bérleti díját 2019. évben 85.000,- Ft/ hó, azaz nyolcvanötezer forint/hó összegben állapította meg, amely a rezsiköltséget is tartalmazza.

A bérbeadás minimum időtartama: 1 hónap.

A bérbeadás maximális időtartama 2019. december 31.

A Képviselő testület felhatalmazza a polgármestert a 2019. évre az apartman kérelemre történő bérbeadására, a bérleti szerződés(ek) megkötésére.

***Felelős:*** Fuchs Henrik, polgármester

***Határidő:*** folyamatos

***Az intézkedés folyamatos.***

**BALATONRENDES KÖZSÉG ÖNKORMÁNYZATA KÉPVISELŐ-**

**TESTÜLETÉNEK**

**19/2019. (II. 13.) HATÁROZATA**

***A Balatonrendes 200.hrsz. alatt nyilvántartott ingatlan bérbeadása***

***iránti kérelemének elfogadása***

Balatonrendes Község Önkormányzata Képviselő-testülete dönt arról, hogy a Balatonrendes 200. hrsz. alatt nyilvántartott ingatlant Pataky és B. Kft (9022 Győr, Bástya u. 45., adószáma: 25368309-208) képviselője Pataky Zoltán kérelmező részére 2019.02.15. napjától 2023.12.31. napjáig bérbe adja 750.000,- Ft/év, azaz hétszázötvenezer forint/év összegért, amely a rezsiként felmerülő közműdíjak költségét nem tartalmazza. 2019. évre a bérleti díj időarányosan 656.250,- Ft. A bérleti díjat két részletben kell megfizetni, 2019. évre az első részletet (281.250,- Ft) a szerződés aláírásakor, a második részletet (375.000,- Ft) a félév első hónapjának 5. napjáig kell megfizetni.

Pataky Zoltán ügyvezető az üzletben egész éves nyitva tartással melegkonyhás büfé, presszó, élelmiszerbolt, valamint dohánybolt üzemeltetetését vállalja.

A Képviselő-testület felhatalmazza a polgármestert a bérleti szerződés aláírására.

***Felelős:*** Fuchs Henrik, polgármester

***Határidő:*** azonnal

***A döntésről az érintett tájékoztatása megtörtént, a bérleti szerződés megkötésre került.***

**BALATONRENDES KÖZSÉG ÖNKORMÁNYZATA**

**KÉPVISELŐ-TESTÜLETÉNEK**

**20/2019. (II. 13.) HATÁROZATA**

***Ábrahámhegy Polgárőr Egyesület támogatásának elszámolásáról***

Balatonrendes Község Önkormányzata Képviselő-testülete, az Ábrahámhegy Polgárőr Egyesület (8256 Ábrahámhegy, Badacsonyi u. 13) részére nyújtott, 2018. évre vonatkozó támogatással való elszámolást elfogadja.

***Felelős:*** Fuchs Henrik polgármester

***Határidő:*** azonnal

***Intézkedést nem igényel.***

**BALATONRENDES KÖZSÉG ÖNKORMÁNYZATA KÉPVISELŐ-**

**TESTÜLETÉNEK**

 **21/2019. (II. 13.) HATÁROZATA**

***Kővágóörsi Önkéntes Tűzoltó Egyesület támogatásának elszámolásáról***

Balatonrendes Község Önkormányzata Képviselő-testülete, a Kővágóörsi Önkéntes Tűzoltó Egyesület (8254 Kővágóörs, Dózsa Gy. u. 1.) részére nyújtott, 2018. évre vonatkozó támogatással való elszámolást elfogadja.

***Felelős:*** Fuchs Henrik polgármester

***Határidő:*** azonnal

***Intézkedést nem igényel.***

**BALATONRENDES KÖZSÉG ÖNKORMÁNYZATA KÉPVISELŐ-**

**TESTÜLETÉNEK**

 **22/2019. (II. 13.) HATÁROZATA**

***Nők a Balatonért Egyesület Balatonrendesi csoportja támogatásának elszámolásáról***

Balatonrendes Község Önkormányzata Képviselő-testülete, a Nők a Balatonért Egyesület Balatonrendesi Csoportja (8255 Balatonrendes, Révfülöpi u. 8.) részére nyújtott, 2018. évre vonatkozó támogatással való elszámolást elfogadja.

***Felelős:*** Fuchs Henrik polgármester

***Határidő:*** azonnal

***Intézkedést nem igényel.***

**BALATONRENDES KÖZSÉG ÖNKORMÁNYZATA KÉPVISELŐ-**

**TESTÜLETÉNEK**

**23/2019. (II. 13.) HATÁROZATA**

***Kővágóörsi Önkéntes Tűzoltó Egyesület támogatásáról***

Balatonrendes Község Önkormányzata Képviselő-testülete az államháztartáson kívüli forrás átvételére és átadására vonatkozó szabályokról szóló 17/2013. (XI. 14.) önkormányzati rendelete (a továbbiakban: Ör.) alapján elhatározza, hogy a Kővágóörsi Önkéntes Tűzoltó Egyesületet (Székhely: 8254 Kővágóörs, Dózsa Gy. u. 1.) (továbbiakban: Egyesület) egyszeri 50.000,- Ft-tal, azaz ötvenezer forinttal támogatja.

A támogatás kifizetése egy összegben utalással történik az Egyesület pénztára javára.

A támogatás célja: *Az Egyesület működési kiadásainak támogatása*

A felhasználás határideje: *2019. december 31.*

Az Egyesület a támogatásról *2020. január 31.-*ig köteles elszámolni.

A támogatási cél kormányzati funkciója: *032020 Tűz- és katasztrófavédelem*

Utasítja a polgármestert, hogy fenti támogatásról a Képviselő-testület döntésének megfelelő tartalommal kössön megállapodást az Egyesülettel, ami terjedjen ki az Ör. 4. § (2) bekezdésében meghatározottakra.

Utasítja a polgármestert, hogy a megállapodás megkötését követően intézkedjen fenti összeg kifizetéséről.

Utasítja a polgármestert, hogy az elszámolás benyújtásáról, illetve annak elmaradásáról számoljon be a Képviselő-testületnek.

***Felelős:*** Fuchs Henrik, polgármester

***Határidő:*** - a megállapodás megkötésére: 2019. március 31.

* az összeg kifizetésére: a megállapodás megkötését követően, az abban foglaltak szerint
* beszámolás: az elszámolást, illetve elmaradása esetén az arra biztosított határidő lejártát követő testületi ülésen.

***A megállapodás megkötése folyamatban van.***

**BALATONRENDES KÖZSÉG ÖNKORMÁNYZATA KÉPVISELŐ-**

**TESTÜLETÉNEK**

**24/2019. (II. 13.) HATÁROZATA**

***Ábrahámhegy Polgárőr Egyesület támogatásáról***

Balatonrendes Község Önkormányzata Képviselő-testülete az államháztartáson kívüli forrás átvételére és átadására vonatkozó szabályokról szóló 17/2013. (XI. 14.) önkormányzati rendelete (a továbbiakban: Ör.) alapján elhatározza, hogy az Ábrahámhegy Polgárőr Egyesületet (Székhely: 8256, Ábrahámhegy, Badacsonyi u. 13.) (továbbiakban: Egyesület) egyszeri 50.000,- Ft-tal, azaz ötvenezer forinttal támogatja.

A támogatás kifizetése egy összegben utalással történik az Egyesület pénztára javára.

A támogatás célja: *Az Egyesület működési kiadásainak támogatása*

A felhasználás határideje: *2019. december 31.*

Az Egyesület a támogatásról *2020. január 31.-*ig köteles elszámolni.

A támogatási cél kormányzati funkciója: *031060 Bűnmegelőzés*

Utasítja a polgármestert, hogy fenti támogatásról a Képviselő-testület döntésének megfelelő tartalommal kössön megállapodást az Egyesülettel, ami terjedjen ki az Ör. 4. § (2) bekezdésében meghatározottakra.

Utasítja a polgármestert, hogy a megállapodás megkötését követően intézkedjen fenti összeg kifizetéséről.

Utasítja a polgármestert, hogy az elszámolás benyújtásáról, illetve annak elmaradásáról számoljon be a Képviselő-testületnek.

***Felelős:*** Fuchs Henrik, polgármester

***Határidő*:** - a megállapodás megkötésére: 2019. március 31.

* az összeg kifizetésére: a megállapodás megkötését követően, az abban foglaltak szerint
* beszámolás: az elszámolást, illetve elmaradása esetén az arra biztosított határidő lejártát követő testületi ülésen.

***A szerződés megkötése folyamatban van.***

**BALATONRENDES KÖZSÉG ÖNKORMÁNYZATA**

**KÉPVISELŐ-TESTÜLETÉNEK**

 **25/2019. (II. 13.) HATÁROZATA**

***A polgármester 2019. évi szabadsága ütemezéséről***

Balatonrendes Község Önkormányzata Képviselő-testülete Fuchs Henrik, polgármester 2019. évi szabadságának ütemezését az alábbiak szerint hagyja jóvá:

- február hónapban 9 nap,

- március 12 nap,

- május hónapban 4 nap,

- június hónap 5 nap,

- július hónapban 8 nap

- augusztus hónapban 7 nap.

- szeptember hónapban 5 nap,

A képviselő-testület felkéri a Polgármestert, hogy a kivett szabadságokról a testületet értesíteni szíveskedjen.

***Felelős:*** Fuchs Henrik polgármester

***Határidő:*** folyamatos

***A intézkedés folyamatos.***

**BALATONREDES KÖZSÉG ÖNKORMÁNYZATA**

**KÉPVISELŐ-TESTÜLETÉNEK**

**27/2019. (II. 13.) HATÁROZATA**

***A Balatonrendes 212/13. hrsz.-ú ingatlan vételére tett árajánlat elfogadása***

Balatonrendes Község Önkormányzatának Képviselő-testülete Kiss D. Péter (dkiss.peter@gmail.com) által Balatonrendes 212/13. hrsz.-ú ingatlan vételére tett árajánlatát megtárgyalta. A képviselő testület az elképzelésükre, illetve az értékbecslésre való tekintettel az árajánlatot nem fogadja el.

A Képviselő-testület felkéri a polgármestert, hogy a döntésről az ajánlattevőt értesítse.

***Felelős:***Fuchs Henrik, polgármester

***Határidő:***2019. február 28.

***A döntés az érintett részére megküldésre került.***

**BALATONRENDES KÖZSÉG ÖNKORMÁNYZATA**

**KÉPVISELŐ-TESTÜLETÉNEK**

**29/2019. (III. 07.) HATÁROZATA**

***A szociális és gyermekjóléti alapellátások intézményi térítési díjainak meghatározásáról***

Balatonrendes Község Önkormányzat Képviselő-testülete a Tapolca Környéki Önkormányzati Társulás Társulási Tanácsa a fenntartásában működő Balaton-felvidéki Szociális, Gyermekjóléti és Háziorvosi Ügyeleti Szolgálat által biztosított szociális és gyermekjóléti alapellátások intézményi térítési díjainak meghatározásáról szóló előterjesztést megtárgyalta.

Az előterjesztésben javasolt térítési díjakat elfogadja.

A házi segítségnyújtás, valamint a szociális étkeztetés tekintetében a társulás által elfogadotton túl, az intézményi térítési díjból további kedvezmény adására nincs lehetőség.

Felkéri a polgármestert, hogy a döntésről szóló határozatot küldje meg a Társulás elnökének további intézkedés végett.

***Felelős:*** Fuchs Henrik, polgármester

***Határidő:*** azonnal

***A határozat a Társulás elnöke részére megküldésre került.***

**BALATONRENDES KÖZSÉG ÖNKORMÁNYZATA**

**KÉPVISELŐ-TESTÜLETÉNEK**

**30/2019. (III. 07.) HATÁROZATA**

***a településkép védelméről szóló 4/2018. (IV.5.) önkormányzati rendelettel kapcsolatos törvényességi felhívásról***

Balatonrendes Község Önkormányzata Képviselő-testülete a Veszprém Megyei Kormányhivatal VE/53/761/2019. számú törvényességi felhívásával egyetért, gondoskodik a felhívásban közölt jogszabálysértések megszüntetéséről a településkép védelméről szóló 4/2018. (IV.5.) önkormányzati rendelete felülvizsgálatával, illetve módosításával.

A Képviselő-testület felkéri a Polgármestert, hogy a törvényességi felhívás egyetértéséről a Veszprém Megyei Kormányhivatalt értesítse.

 ***Felelős*:** Fuchs Henrik polgármester

 ***Határidő****:* 2019. március 24.

***A határozat a Kormányhivatal részére megküldésre került.***

**BALATONRENDES KÖZSÉG ÖNKORMÁNYZATA**

**KÉPVISELŐ-TESTÜLETÉNEK**

**32/2019. (III. 14.) HATÁROZATA**

***Balatonrendes 212/13. hrsz-ú ingatlanra érkezett vételi ajánlatok elbírálása***

Balatonrendes Község Önkormányzata Képviselő testülete dönt arról, hogy az önkormányzat tulajdonában lévő Balatonrendes 212/13. helyrajzi szám alatti, kivett beépítetlen terület megnevezésű, 4971 m2 területű ingatlant értékesítési Aradi Katalin (9163 Fehértó, Tó u. 4.) és Sillai Csaba (9172 Győrzámoly, Rákóczi u. 30.) ajánlattevőknek az általuk tett 18.500.000.- Ft vételárért, ajánlattevők általi feltételeket az alábbiak szerint fogadja el:

* 3 munkanapon belül a vételár 10%-át foglalóként megfizetik az Önkormányzat részére,
* 4 hónapon belül a vételár fennmaradó összegének felét megfizetik,
* a vételár fennmaradó részének kifizetése a foglaló megfizetésétől számított 6 hónapon belül megtörténik.

A Testület tudomásul veszi, hogy amennyiben vevők anyagi helyzete úgy alakul, a vételár kifizetése a rögzített határidőknél előbb is megtörténhet.

A Képviselő-testület is tájékoztatja vevőket, hogy az ingatlan területén elhelyezkedő kút további kötelezettségei a vevőket terhelik.

A Képviselő-testület felkéri a Polgármestert, hogy értesítse vevőket a döntésről, valamint arról, hogy készítsék elő a szerződés tervezetet.

A Képviselő-testület felhatalmazza a Polgármestert a szerződés aláírására.

***Felelős:*** Fuchs Henrik, polgármester

***Határidő:*** azonnal

***A döntés az érintettek részére megküldésre került, a döntés értelmében a szerződés megkötésére került.***

**Balatonrendes Polgármesterének saját hatáskörében az elmúlt időszakban hozott döntései:**

*Az elmúlt időszakban szociális támogatási ügyekben döntés nem született.*

***Határozati javaslat:***

**BALATONRENDES KÖZSÉG ÖNKORMÁNYZATA**

**KÉPVISELŐ-TESTÜLETÉNEK**

**……./2019. (………..) HATÁROZATA**

***Jelentés elfogadásáról***

**Balatonrendes Község Önkormányzat Képviselő-testülete a lejárt határidejű képviselő-testületi határozatok végrehajtásáról szóló jelentést elfogadja.**

Balatonrendes, 2019. április 10.

 Fuchs Henrik

 polgármester